open-index/open-wikipedia-markdown huggingface dataset:
The Other Girl

**The Other Girl** (בעברית: **הילדה האחרת** או **הנערה האחרת**) הוא סינגל שהוקלט על ידי הזמרת האמריקאית קלסי בלריני, ביחד עם הזמרת-יוצרת האמריקאית הלסי, מתוך אלבום האולפן של בלריני, *[[Kelsea]]*. השיר יצא לאור ב-20 באפריל 2020, על ידי חברת התקליטים בלאק ריבר אנטרטיינמנט, כסינגל השני מתוך האלבום.

השיר הגיע למקום ה-19 במצעד השירים הדיגיטליים שבקנדה.

## רקע וכתיבה
השיר נכתב על ידי קלסי בלריני, הלסי, רוס קופרמן ושיין מקנאל והופק על ידי בלריני, קופרמן ומקנאל. ב-20 באפריל 2020, נשלח השיר לרדיו קאנטרי שבארצות הברית. בהמשך, היה זמין להורדה דיגיטלית בשאר רחבי העולם. ב-8 ביוני באותה השנה, הופץ מחדש בארצות הברית. למחרת, נשלח לרדיו להיטים עכשוויים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות.

## ביקורת

### רשימות סוף שנה
"The Other Girl" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שגם למרות מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "The Other Girl" נכלל בדירוגם ונאמר כי השיר "אוורירי, ורודף מצב רוח"

## וידאו קליפ
האודיו הרשמי של השיר הועלה לערוץ היוטיוב של קלסי בלריני ב-20 במרץ 2020, כמה שבועות לפני צאתו כסינגל. ב-13 ביולי באותה השנה, העלתה בשידור חי לערוצה את קליפ המילים הרשמי של השיר, שהצליח לצבור בזמן קצר חצי מיליון צפיות. קליפ מילים נוסף צבר למעלה מ-1.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קלסי בלריני
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי קלסי בלריני
קטגוריה:שירים שנכתבו על ידי הלסי
קטגוריה:שירים שנכתבו על ידי שיין מקנאלי
קטגוריה:סינגלים בהוצאת בלאק ריבר אנטרטיינמנט
Souvenir

**Souvenir** (בעברית: **מזכרת**) הוא שיר שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, *[[Rare (אלבום של סלינה גומז)|Rare]]*. השיר יצא לאור ב-9 באפריל 2020, על ידי חברת התקליטים אינטרסקופ רקורדס, ביחד עם שאר שירי מהדורת הדלוקס של האלבום.

השיר הגיע למקום ה-26 במצעד השירים שבניו זילנד.

## רקע וכתיבה
השיר נכתב על ידי איאן קירקפטריק, שון דאגלס, מדיסון לאב וסלינה גומז והופק על ידי איאן קירקפטריק. בינואר 2020, יצא האלבום עצמו, תוך שבהמשך הודיעה גומז על כך שהיא מתכננת להוציא מהדורת דלוקס לאלבום, בו יכללו שלושה שירים חדשים: "She", "Souvenir" ו-"Boyfriend".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## ביקורת
באתר המוזיקה *Spectrum Culture* נכתב כי "השיר מדמה רומן אהבה קייצי לו סלינה גומז כמהה עד מאוד". כמו כן, הוסיפו כי "ניתן לראות את הכמיהה הזו מבוטאת בשורות "שוחה בתוך העיניים שלך, בעיניים שלך, בעיניים / כחול מצרי / משהו שמעולם לא היה לי בלעדיך"."

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי סלינה גומז
The Lakes

"**The Lakes**" (בעברית: "**האגמים**") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום האולפן השמיני שלה, *[[Folklore (אלבום של טיילור סוויפט)|Folklore]]*. השיר יצא לאור ב-18 באוגוסט 2020, על ידי חברת התקליטים ריפבליק רקורדס, תוך שהיה לשיר היחיד במהדורת הדלוקס של האלבום. גרסה תזמורתית של "The Lakes", שהיא המקורית, הופצה כסינגל שיווקי ב-24 ביולי 2021, לציון יום השנה הראשון ל-*Folklore*. הגרסה המחודשת זכתה להצלחה במצעד האייטונס האמריקאי.

"The Lakes", שנכתב והופק על ידי סוויפט וג'ק אנטונוף, הוא בלדת אינדי עם מקצב בינוני, הכולל שימוש בגיטרה אקוסטית וכלי מיתר; הוא עוסק בנושאים של התבוננות פנימית ואסקפיזם המשקפים את וינדמייר, האגם הגדול ביותר באנגליה. עם יציאתו, "The Lakes" ספג שבחים עולמיים רבים מטעם מבקרי המוזיקה, שהפנו מחמאות רבות על מילותיו המתוחכמות, הפואטיות והלחן המלנכולי שלו; רבים מהם כינו אותו כגולת הכותרת ב-*Folklore* וכאחד השירים הטובים ביותר של סוויפט.

## רקע וכתיבה
השיר הוקלט בשנת 2020, נכתב והופק על ידי טיילור סוויפט וג'ק אנטונוף ויצא לאור ב-18 באוגוסט 2020, אף על פי שההכרזה עליו הייתה כבר בצאת האלבום עצמו, אם כי סוויפט אמרה שהשיר יהיה זמין לשמיעה רק במהדורה הפיזית של האלבום. בהמשך, הועלה השיר גם לרשתות הזרמות המדיה השונות, כחלק ממהדורת הדלוקס של האלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.

## ביקורת
השיר זכה לביקורות חיוביות תוך שחלק ממבקרי המוזיקה טענו כי הוא אחד מהשירים הבולטים ביותר באלבום. ב-*[[Vulture.com]]* נכתב כי "השיר מתאר את האגמים באנגליה, תוך שהוא מתאר את הנופים שם ומדבר על חוויות רומנטיות שונות שחלות על מערכת יחסים מסוימת עליה סוויפט מדברת".

במגזין המוזיקה *Redbrick*, סקרו את השיר לעומק, תוך שניתחו את המשמעות שלו וזאת, בנוסף לכך שהעבירו עליו ביקורת.

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Lakes" בוצע בסולג'ר פילד בשיקגו, ב-2 ביוני 2023 יחד עם השיר "I Wish You Would". בנוסף, סוויפט ביצעה את "The Lakes" במחרוזת יחד עם "I Hate It Here" בסיבוב ההופעות The Eras Tour.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על אנגליה
קטגוריה:שירים על טבע
קטגוריה:בלדות משנות ה-2020
הר טורברט (אלסקה)

**הר טורברט** (באנגלית: **Mount Torbert**) הוא הר בהרי טורדרילו, צפונית מערבית לעיר אנקורג', במדינת אלסקה, שבארצות הברית.

## גאוגרפיה
גובהו של ההר 3,434 מטרים מעל פני הים, והוא הגבוה בהרי טורדרילו.

ההר מתנשא לגובה של 2,649 מטרים מעל סביבתו, והוא ההר ה-9 בהתנשאותו באלסקה, וההר ה-30 בהתנשאותו באמריקה הצפונית.

ההר מכוסה קרחונים רבים.

ממוקם בסמוך להרי הגעש הפעילים ספר, ופסגת קרייטר.

## היסטוריה
### מקור השם

ההר נקרא על שמו של ג'ון ב. טורברט (John B.Torbert), שנפטר בשנת 1929, והיה קרטוגרף שעבד בסקר הגאולוגי של ארצות הברית.

### הטיפוס על ההר

הטיפוס הראשון לפסגת ההר היה בשנת 1964. בטיפוס השתתפו פול קרוז סניור (Paul Crews, Sr.), ג'ון גרדי (Jon Gardey), לואל תומאס ג'וניו (Lowell Thomas, Jr.), ג'ורג' ויצ'מן (George Wichman) ו-רודמן וילסון (Rodman Wilson).

## לקריאה נוספת

• Adam Helman, **[https://books.google.co.il/books?id=kr8AM-w8IFQC&pg=PT306&lpg=PT306&dq=%22+Mount+Torbert%22&source=bl&ots=kwX45T7J2E&sig=ACfU3U24Otan2gN1wo4LVn08iiHNFi2Grg&hl=en&sa=X&ved=2ahUKEwiq8LuqhJbsAhWUo3EKHZXFAGs4KBDoATAFegQIAxAC#v=onepage&q=%22%20Mount%20Torbert%22&f=false The Finest Peaks - Prominence and Other Mountain Measures]**

## קישורים חיצוניים
* הר טורברט באתר הסקר הגאולוגי של ארצות הברית
* הר טורברט באתר "אנציקלופדיית ההרים הקנדית"
* הר טורברט באתר peakbagger
* תרשים הנוף הנשקף מהר טורברט באתר peakvisor
* תרשים הנוף הנשקף מהר טורברט באתר peakfinder
* מפת אזור הר טורברט
* הר טורברט באתר peakery (מרחקים לאתרים סמוכים)
* הר טורברט באתר alaska.guide
* הר טורברט באתר summitsearch
* הר טורברט באתר mindat
* מזג אוויר נוכחי מעודכן בהר טורברט
** תחזית מזג אוויר עדכנית ארוכת טווח עבור הר טורברט
** תחזית מזג אוויר עדכנית ארוכת טווח עבור הר טורברט (לפי גבהים)
** סטטיסטיקות מזג אוויר ונתוני מזג אוויר היסטוריים עבור הר טורברט

## הערות שוליים

טורברט
Melanie C

***Melanie C*** (בעברית: "**מלאני סי**") הוא אלבום האולפן השמיני של הזמרת-יוצרת הבריטית מלאני סי. האלבום יצא לאור ב-2 באוקטובר 2020, על ידי חברת התקליטים רד גירל מדיה, תוך שיצאו ממנו ארבעה סינגלים שעזרו בקידום שלו. הסינגל הראשון "Who I Am", יצא לאור כבר במרץ 2020.

## רקע והפקה
מלאני סי התחילה להקליט את האלבום בשנת 2019 לאחר שקיבלה השראה מהמפגש המחודש עם להקת הבנות הבריטית ספייס גירלז, בה היא חברה. הלהקה יצאה לסיבוב הופעות מחודש "Spice World – 2019 Tour". לדבריה, החוויה "למעשה הייתה די מעוררת השראה לאלבום הזה".

בין היתר, היא הצהירה כי היא התחברה לקולקטיב הדראג "Sink the Pink", כדי להוציא את הסינגל "High Heels", תוך שיצאה מסע הופעות עולמי והשתתפה באירועי הגאווה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מלאני סי
קטגוריה:אלבומים באנגלית
Recess (אלבום)

***Recess*** (מאנגלית: **הפסקה**) הוא אלבום הבכורה של המפיק המוזיקלי האמריקאי סקרילקס, שיצא לאור ב-14 במרץ 2014 על ידי האווסלה, ביג ביט רקורדס ואטלנטיק רקורדס. האלבום הוקלט בין 2013 ל-2014 בזמן שסקרילקס טייל ברחבי העולם.

Recess זכה לביקורות מעורבות ממבקרי מוזיקה. הוא התפרסם במספר מדינות ברחבי העולם והגיע לשיאו במצעדי הפזמונים בארצות הברית ובבריטניה. רולינג סטון דירג אותו מאוחר יותר במקום ה-22 ברשימת 50 האלבומים הטובים ביותר של 2014.

## שיווק
### קידום
ב-7 במרץ 2014, סקרילקס לקח חלק בפוסט "שאל אותי כל דבר" מקוון של רדיט. כדי לחפוף למפגש שאלות ותשובות זה, הפרופיל שלו באתר שונה להפניה לדף שמציג פני חייזר מדבר, המבוסס על האמוג'י של אפל. "הפנים השמיעו דגימות קצרות מרצועות האלבום כאשר לחצת עליהם." הוא הוציא באותו יום אפליקציה לנייד, Alien Ride, הכוללת מטרה בסגנון ארקייד שבו החללית צריכה להשמיד אסטרואידים. האפליקציה הציגה ספירה לאחור.

כשהספירה לאחור הגיעה לאפס, השיר הראשון מהאלבום היה זמין להזרמה דרך האפליקציה. השירים פורסמו בהרווחים של 30 דקות עד שהאלבום כולו היה ניתן להזרמה לזמן מוגבל דרך האפליקציה.

### סינגלים
"Try It Out (מיקס נאון)" עם אלווין ריסק פורסם כסינגל המוביל של האלבום ב-14 באוקטובר 2013, לצד שני מיקסים נוספים של השיר. הוא התפרסם בצרפת במקום ה-185. שיר הכותרת, "Recess", נוספה לרשימת ה-C של ערוץ הרדיו BBC 1 ב-19 במרץ 2014, ונכנס למצעדי חנות האייטונס של מספר מדינות, כולל ארצות הברית ובריטניה. השיר נכנס למצעד הסינגלים הבריטי במקום ה-57 עם פרסום האלבום, ויצא כסינגל לצד רמיקסים ב-7 ביולי 2014. גם "Ease My Mind", "All Is Fair in Love and Brostep" ו-"Dirty Vibe" נכנסו למצעדי האייטונס במדינות שונות.

הקליפ של "Ragga Bomb" יצא לאור ב-1 באפריל 2014 והשיר נכנס למצעד האולטראטופ של פלנדריה במקום ה-75 מתוך 100. מיני-אלבום רמיקס בשם *Ease My Mind v Ragga Bomb Remixes* יצא לאור ב-24 בנובמבר 2014, כששני השירים שולבו כסינגל. "Dirty Vibe" פורסם כסינגל הרביעי בצורה של מיני-אלבום נוסף ב-15 בדצמבר 2014.

### שירים אחרים
"Doompy Poomp" יצא לאור ב-8 ביוני 2013, בשיתוף המעצב הגרפי מישקה להורדה חינמית דרך אתר האינטרנט שלו. "Stranger" מופיע בפסקול הסרט מפוצלים, שיצא זמן קצר לפני האלבום. השיר הראשון, "All Is Fair in Love and Brostep" הופיע לראשונה כדמו במיקס חיוני שלו ברדיו BBC 1. השיר "Terror Squad" של מפיק המוזיקה האלקטרונית Zomboy נוצר בהשראת גרסת הדמו הידועה רשמית בשם "untitled DJ tool" או בשם הלא רשמי "This Much Power". כתוצאה מכך, סקרילקס השתמש בדגימה מ-"Terror Squad" שאומרת "It's fucking Zomboy", ומסתירה את ה-"Zomboy" בצחוק מעוות בקול נמוך.

## ביקורות
ב-Metacritic, המקצה דירוג מנורמל מתוך 100 לביקורות של מבקרי מיינסטרים, האלבום קיבל ציון ממוצע של 59 על סמך 15 ביקורות המצביעות על "ביקורות מעורבות או ממוצעות".

## הצלחה מסחרית
האלבום הגיע למקום הרביעי במצעד ''בילבורד'' 200 האמריקאי, עם מכירות בשבוע הראשון של 48,000 עותקים בארצות הברית. נכון לינואר 2015, הוא נמכר ב-150,000 עותקים.

## רשימת השמעה

### קרדיטים של הדמואים
* "All Is Fair in Love and Brostep" מכיל דגימות מ-"Terror Squad", שנכתב ובוצע על ידי זומבוי.
* "Coast Is Clear" מכיל אינטרפולציות (הקלטה מחודשת) של "Big Poppa", שנכתב ובוצע על ידי הנוטוריוס בי. איי. ג'י.
* "Ease My Mind" מכיל דגימות של "DJ, Ease My Mind", שנכתב ובוצע על ידי ניקי & דה דוב.

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2014
יחסי ברזיל–פרו

**יחסי ברזיל–פרו** הם היחסים הדו-צדדיים ההיסטוריים והנוכחים בין **[[ברזיל|הרפובליקה הפדרלית של ברזיל]]** ל**[[פרו|רפובליקת פרו]]**. שתי המדינות חברות בקבוצת ריו, ארגון מדינות אמריקה, ארגון מדינות אמריקה הדרומית והאו"ם.

## סקירה כללית
שתי המדינות כוננו יחסים דיפלומטיים בין השנים 1826–1827. שתי המדינות ממוקמות בחלק המרכזי של אמריקה הדרומית וחולקות גבול יבשתי של 2,822 ק"מ. ברזיל מייצגת 1.5% מההגירה הבינלאומית של הפרואנים לשנת 2013. בנוסף, הברזילאים היוו 4.7% מהמהגרים בפרו בין השנים 1994–2012.

## יחסי סחר
בשנת 2014 הסתכם הסחר בין המדינות ב-3.5 מיליארד דולר. נכון לעכשיו, ברזיל ופרו מנהלות משא ומתן על הסכם השלמה כלכלי.

## נציגויות דיפלומטיות
* ברזיל מחזיקה בפרו שגרירות בלימה ו-5 קונסוליות בארקיפה, צ'יקלאיו, קוסקו, איקיטוס ופוקאלפה.
* פרו מחזיקה בברזיל שגרירות בברזיליה ו-8 קונסוליות בבלו הוריזונטה, קוריטיבה, פורטלזה, מנאוס, ריו ברנקו, ריו דה ז'ניירו, סלבדור וסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אברהם גינזבורג (מתמטיקאי)

**אברהם גינזבורג** (1 באוגוסט 1926 – 30 בדצמבר 2020) היה פרופסור למדעי המחשב, משנה לנשיא הטכניון ונשיא האוניברסיטה הפתוחה.

## קורות חייו
גינזבורג נולד ב-1 באוגוסט 1926 בנַבַהְרַדַק שבבלארוס. את השכלתו החל לרכוש בתקופת מלחמת העולם השנייה והשואה, ובסיומה עסק בהוראת המתמטיקה לילדי מחנות שארית הפליטה. ב-1949 עלה לישראל והחל ללמוד בפקולטה להנדסת חשמל בטכניון, שם קיבל תואר ראשון בהצטיינות יתרה. שנה לאחר מכן קיבל תואר Ingenieur EE. שנתיים מאוחר יותר קיבל תואר תואר שני בהנדסת חשמל, ולאחר ארבע שנים, עם תום לימודי הדוקטורט ב-1959, הוענק לו על ידי הטכניון התואר D.Sc במתמטיקה. עם סיום הדוקטורט מונה כמרצה במחלקה למתמטיקה בטכניון. בין השנים 1965–1967 שהה באוניברסיטת קרנגי מלון בפיטסבורג שבפנסילבניה, שם כיהן כפרופסור אורח.

עם חזרתו לארץ ב-1967 מונה לפרופסור חבר במתמטיקה, וב-1971 לפרופסור במדעי המחשב. גינזבורג הקים את המחלקה למדעי המחשב בטכניון וכיהן בה כראש המחלקה הראשון. בהמשך דרכו בטכניון כיהן גינזבורג כממלא מקום המשנה לנשיא וכמשנה הנשיא לפיתוח.

ב-1976 נקרא גינזבורג להשתלב, כסגן נשיא, בהקמתה של האוניברסיטה הפתוחה, שנוסדה שנתיים קודם לכן ביוזמתה של קרן רוטשילד. בין השנים 1977–1987 כיהן בה כנשיא. גינזבורג ניווט את האוניברסיטה הפתוחה, גייס את גרעין העובדים, הפיח רוח התנדבות ומסירות, ויצר תחושת שותפות לקידום מצוינות אקדמית.

גינזבורג זכה לתואר דוקטור לשם כבוד מהאוניברסיטה הפתוחה בבריטניה (1988) ובתואר דוקטור כבוד לפילוסופיה ממכון ויצמן למדע ברחובות (1990). בשנת 2002 זכה בפרס רוטרי לקידום החינוך הגבוה בישראל.

גינזבורג נפטר ב-30 בדצמבר 2020. היה נשוי לפנינה ואב לחמישה.

## מחקר ותחומי עניין
גינזבורג השלים את הדוקטורט שלו במתמטיקה בטכניון, בשנת 1959. הדוקטורט שלו נכתב בתחום האלגברה של מערכות בינאריות, בהנחייתו של פרופסור דב תמרי וחלק מפרסומיו שלאחר מכן עוסקים בתחום זה. במהלך שנות ה-60 המוקדמות עסק גינזבורג במחקר בנושאים תורת החבורות, תורת הגרפים בשילוב תורת האוטומטים, בשיתוף פעולה עם פרופסור מיכאל יואלי.

בעבודתו המוקדמת היו שתי תרומות מרכזיות. הראשונה הייתה המשפט המפורסם, משפט ארדש-גינזבורג-זיו, אותו הוא הוכיח עם המתמטיקאים פאול ארדש ואברהם זיו. משפט זה הוא תוצאה חשובה בתורת החבורות האבליות, ומצוטט עד היום.

תרומתו המרכזית השנייה הייתה בפיתוח תורת האוטומטים המסוכמת בספרו Algebraic Theory of Automata ובמאמרים נוספים.

במקביל לעבודתו במחקר, גינזבורג השקיע זמן רב בכתיבת ספרי לימוד במתמטיקה, לתלמידי תיכון ולתלמידי התואר הראשון במתמטיקה והנדסה. המרכזיים שבהם הופיעו כסדרה של שלושה ספרים תחת הכותרת "Exercises and Solution in Mathematics". ספרים אלו מכסים נושאים רבים בחשבון אינפיניטסימלי עם משתנה אחד ומשתנים מרובים.

## קישורים חיצוניים

* מייסד הפקולטה פרופ' אברהם גינזבורג הלך לעולמו, באתר הטכניון
* נפטר פרופ׳ אברהם גינזבורג, הנשיא השני של האוניברסיטה הפתוחה, באתר האוניברסיטה הפתוחה
* 

## הערות שוליים

קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:סגל הטכניון: מדעי המחשב
קטגוריה:נשיאי האוניברסיטה הפתוחה
קטגוריה:ישראלים שנולדו ב-1926
קטגוריה:ישראלים שנפטרו ב-2020
A Holly Dolly Christmas

**A Holly Dolly Christmas** (בעברית: **המתנה שלי**) הוא אלבום האולפן ה-47 של הזמרת-יוצרת האמריקאית דולי פרטון. האלבום יצא לאור ב-2 באוקטובר 2020, על ידי חברות התקליטים בטרפליי רקורדס ו-12טון מיוזיק גרופ. זהו אלבום חג המולד הראשון של פרטן מאז *[[Once Upon a Christmas]]*, שיצא בשנת 1984.

הסינגל הראשון מתוך האלבום "", יצא לאור כבר באוגוסט 2020, על מנת לעזור בקידום הראשוני שלו.

האלבום קיבל מועמדות בטקס פרסי גראמי ה-64 בקטגוריה אלבום הפופ הווקאלי העממי הטוב ביותר.

## רקע
פרטון הוציאה את "Comin 'Home for Christmas" כסינגל בדצמבר 2009, אך לא הוציאה דברים נוספים הקשורים לחג המולד בשש השנים שלאחר מכן. פרטון הזכירה לראשונה שהיא עבדה על אלבום חג מולד חדש במהלך שידור חי שעשתה בפייסבוק באוגוסט 2016. היא אמרה שהאלבום יופץ בשנת 2017 ויכלול שירים שכתבה לסרט הטלוויזיה "Dolly Parton's Christmas of Many Colors: Circle of Love". שיר הנושא של הסרט, "Circle of Love", הוקלט על ידי ג'ניפר נטלס, שגילמה את אמה של פרטון בסרט, תוך שכללה אותו באלבום חג המולד שלה, *To Celebrate Christmas*. השיר הוקלט גם על ידי אחייניתה של פרטון, היידי פרטון עבור אלבומה משנת 2017, *This Kind of Love*.

יציאת האלבום התעכבה בגלל צאת אלבום הילדים הראשון של פרטון, *[[I Believe in Your Sweet Love|I Believe in You]]*, משנת 2017 והפסקול **, משנת 2018. יציאת האלבום הוזכרה שוב באפריל 2020 על ידי המנהל של פרטון, סטיב סאמרס, שציין בשידור חי ביוטיוב עם לינדה פרי כי צוותו עובד על צילומי ויצירת האלבום וכי הוא עתיד לצאת בשנת 2020. בהמשך, פרטון הכריזה על שם האלבום ובנוסף לכך פרסמה שני שמות של שירים מתוכו, במהלך ראיון עם אדי סטאבס ב-WSM ביולי 2020. הראיון פורסם בעמוד ה-SoundCloud של WSM, אך נמחק למחרת.

## הוצאה וקידום
האלבום הוכרז רשמית ב-12 באוגוסט 2020 והועמד לרכישה מוקדמת ברשתות הסטרימינג השונות. הוא הופץ ב-2 באוקטובר בפורמטים של תקליטור, תקליט והורדה דיגיטלית. האלבום הופץ גם בפורמטים של קלטת שמע וקלטת 8 רצועות ב-30 באוקטובר, תוך שהתווספה לו רצועת בונוס.

### סינגלים
הסינגל הראשון מהאלבום, "", הוצג לראשונה באתר Good Housekeeping ב-20 באוגוסט והופץ לרשתות הזרמות המדיה השונות למחרת. "I Saw Mommy Kissing Santa Claus" הופץ כסינגל השני מתוך האלבום ב-15 בספטמבר. הסינגל השלישי, "Christmas on the Square", הופץ ב-29 בספטמבר.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2020
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי חברת וורנר מיוזיק גרופ
Teacher's Pet

"**Teacher's Pet**" (בעברית: "**חיית המחמד של המורה**") הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.

הווידאו קליפ הרשמי של השיר הועלה לערוץ היוטיוב של מלאני מרטינז ב-5 בפברואר 2020. נכון לאוקטובר 2020, מונה הצפיות של הקליפ עומד על מעל ל-10 מיליון צפיות.

## רקע
השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## הצלחה במצעדים
עם יציאתו, נכנס השיר למצעד ה-LyricFind Global, בו הגיע למקום ה-23, וכן למצעד ה-LyricFind U.S, בו הגיע למקום ה-16.

## מיקומי שיא

## היסטוריית יציאות לאור

## קישורים חיצוניים
* Teacher's Pet - וידאו קליפ ביוטיוב

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על מיניות
אברהם מוק

**אברהם מוק** (בהולנדית: **Abraham Mok**; 15 במאי 1888 – 29 בפברואר 1944) היה מתעמל אולימפי יהודי-הולנדי באולימפיאדת לונדון (1908), שנספה באושוויץ. אחד מארבעת חברי נבחרת ההתעמלות ההולנדית שנרצחו ב.

## ביוגרפיה
מוק נולד וגדל באמסטרדם, בן למשפחה יהודית, בנם של מיטייה לקמייקר וסמואל מוק.

באולימפיאדת לונדון (1908) סיים מוק ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 78 עם 141 נקודות. אברהם דה אוליביירה, איזידור כאודקט ויונס סליר חבריו לנבחרת ההתעמלות אף הם ניספו בשואה.

### חייו האישיים
מוק התחתן בשנת 1911 ולזוג נולדו שני ילדים ששרדו את השואה.

## קישורים חיצוניים

* אברהם מוק, באתר Joods Monument 
* אברהם מוק, באתר Olympisch 

קטגוריה:מתעמלים הולנדים
קטגוריה:מתעמלים יהודים
קטגוריה:ספורטאים יהודים הולנדים
קטגוריה:יהודים בשואה: הולנד
קטגוריה:ספורטאים שנספו במחנה ההשמדה אושוויץ
קטגוריה:משתתפי אולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:הולנדים שנולדו ב-1888
קטגוריה:הולנדים שנפטרו ב-1944
סמל העיר טבריה

250px|ממוזער|סמל העיר טבריה
**סמל העיר טבריה** הוא סמל רשמי של העיר טבריה והעייריה. הסמל המקורי אומץ על ידי העירייה ב-24 בדצמבר 1957, אושר על ידי משרד הפנים בנובמבר 1958 ועוצב מחדש בגרסתו הנוכחית ב-2017.

## תיאור הסמל
הסמל מורכב ממגן בעל שדה לבן ומסגרת כחולה דקה אשר בתחתיתו שם העיר בעברית, "טבריה", וכולל את המרכיבים הבאים:
* **גלים כחולים** - מסמלים את ים הכנרת, לחופיו יושבת העיר.
* **[[מזרקה]]** - מסמלת את מי המרפא בחמי טבריה.
* **חומות העיר** ומאחוריהן **מבנים מודרניים** - מסמלים את העיר העתיקה של טבריה ואת חלקיה החדשים של העיר הגדלה.

בנוסף מופיעים בסמל שלושה עצי דקל.

## היסטוריה
במהלך המנדט הבריטי אומץ לעיר סמל, שהיה מורכב ממגן ועליו מטבע בעל שוליים בסימונים ביזנטיים, ובתוך המטבע הופיעה הכנרת בכחול. עיצוב דומה בשימוש בסמל המועצה האזורית עמק הירדן.

ב-1950 הכריזה עיירית טבריה על תחרות לעיצוב סמלה החדש של העיר. דרישות הסמל החדש היו "לבטא את טבריה העתיקה והמתחדשת, עיר המרפא והמרגוע השוכנת לחוף ים כנרת." כפרס הוצעו 350 לירות ארץ-ישראליות. בנובמבר 1957 נבחרה ועדה לבחירת סמלה החדש של העיר, שחבריה היו שר המשטרה בכור שטרית, רב מחוז תל אביב, ראש עיריית טבריה, נציגים מתושבי העיר ואגודת הגרפיקאים. בפרס הראשון זכה גדעון קייך מכפר גלעדי שעיצב את סמלה החדש של העיר. במקום השני זכה המעצב צבי נרקיס.

ב-2017 עודכן הסמל, צבעיו נעשו בהירים ובולטים יותר והכיתוב "טבריה" בתחתיתו שונה.
200px|ממוזער|שמאל|סמליל ממותג שנמצא בשימוש החל משנת 2022
בשנת 2022, בדומה לערים אחרות כתל אביב וראשון לציון, עוצב סמליל ממותג צבעוני המציג את שם העיר באותיות כחולות ובו האות הראשונה ט' צבועה בכתום לסמל את השקיעה בכנרת, והאות י' בקמץ לסמל את הניקוד הטברני, שהומצא בטבריה בימי הביניים והתגלגל אל הניקוד העברי בן ימינו. בשמאל הסמל הוטמע סמל העיר ההיסטורי. הסלוגן הנבחר הוא "יש בה הכל".

## שימוש
סמל העיר הונצח על בול של דואר ישראל משנת 1965 בערך נקוב של 0.12 ל"י בעיצוב האחים שמיר.

## הערות שוליים

טבריה
קטגוריה:טבריה: תרבות
אברהם דה אוליביירה

**אברהם דה אוליביירה** (בהולנדית: **Abraham de Oliveira**; 4 במאי 1880 – 26 במרץ 1943) היה מתעמל אולימפי יהודי-הולנדי באולימפיאדת לונדון (1908), שנספה בסוביבור. אחד מארבעת חברי נבחרת ההתעמלות ההולנדית שנרצחו בשואה.

## ביוגרפיה
דה אוליביירה נולד וגדל באמסטרדם, בן למשפחה יהודית, בנם של אסתר רוזבום ויוז'ף יסורון דה אוליביירה.

באולימפיאדת לונדון (1908) סיים דה אוליביירה ביחד עם חבריו לנבחרת בתחרות הקבוצתית במקום שביעי. איזידור כאודקט, אברהם מוק ויונס סליר חבריו לנבחרת ההתעמלות אף הם ניספו בשואה.

## קישורים חיצוניים

## הערות שוליים

קטגוריה:ספורטאים יהודים הולנדים
קטגוריה:מתעמלים יהודים
קטגוריה:יהודים בשואה: הולנד
קטגוריה:ספורטאים שנספו במחנה ההשמדה סוביבור
קטגוריה:משתתפי אולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:הולנדים שנולדו ב-1880
קטגוריה:הולנדים שנפטרו ב-1943
בסיליסקוס, קיסר האימפריה הביזנטית

**פלביוס בסיליסקוס** (יוונית: Βασιλίσκος) היה קיסר האימפריה הביזנטית משנת 475 עד למותו בשנת 476, הוא היה בן לשושלת בית לאון. הוא היה יריב של זנון, קיסר האימפריה הביזנטית ותפס את כיסא המלוכה לאחר שזנון נאלץ לעזוב את קונסטנטינופול בעקבות מרד שפרץ בעיר.

## חייו
בסיליסקוס היה אחיה של הקיסרית אאליה ורינה, אשתו של הקיסר לאון הראשון, קיסר האימפריה הביזנטית. בזכות קשרים אלו הוא החל בקריירה צבאית כגנרל בצבא הביזטי. לאחר מספר הצלחות מינוריות הוא מונה בשנת 468, לעמוד בראש מערכה כנגד השבטים הונדליים שהתבססו בצפון אפריקה. המבצע היה מיזם משותף של אנתמיוס, לאון הראשון ומרקלינוס, וכלל צי שהורכב מלמעלה מאלף כלי שיט, נאסף להובלת הצבא "המזרחי-המערבי-האילירי" המשולב. אף כי רוב הוצאות המלחמה מומנו על ידי האימפריה המזרחית, גם אנתמיוס והאוצר המערבי תרמו את חלקם, אך אף מבצע זה הסתיים בכישלון צורב. הצי הובס בידי גאיזריק והוונדלים בקרב קייפ בון  ומרקלינוס נרצח בידי בעקבות התבוסה. מפלה זו הביאה להפסדים גדולים בכסף ובאובדן חיילים. 600 מתוך 1,113 ספינות המלחמה שיצאו למסע אבדו על אנשיהן.

בסיליסקוס הצליח לתפוס את השלטון בסיוע אחותו, ורינה, תוך ניצול חולשותיו הפוליטיות של יריבו, זנון, שעורר עוינות בקרב אזרחי קונסטנטינופול ומנגנוני השלטון הביזנטי גם יחד, שראו אותו כברברי שתפס את השלטון מידי לאון הראשון באופן לא הוגן. בזכות קשריה במסדרונות הכוח של האימפריה הצליחה וריה לגייס לצידה גנרלים בצבא ולסלק את זנון מקונסטנטינופול, בסיליסקוס ניצל את הואקום השלטוני שנוצר ועלה לכס המלוכה. בסיכומו של דבר, בסיליסקוס התגלה כשליט כושל, הוא הצליח תוך זמן קצר להרחיק ממנו את תומכיו ולקומם כנגדו את הכנסייה על רקע תמיכתו בגישה המיאפיזיטית , הגורסת כי לישו היו שני טבעים **שהתאחדו** לאחד והוכרז כמינות הן על ידי הנצרות האורתודוקסית והן על ידי הנצרות הקתולית, עוד לפני שהתפלגו. גם אנשי החצר, ובהם אחותו ורינה, שתחילה תמכו בו, גילו עוינות לאחר שמצאו את עצמם נדחקים מפני מקורבים שבסיליסקוס מינה לתפקידי מפתח. כאשר זנון חידש את המאבק על השלטון נותר בסיליסקוס ללא תומכים וזנון נכנס כמנצח, ללא התנגדות, לקונסטיטנופול. הוא תפס את בסיליסקוס והוציא אותו ואת משפחתו להורג.

המשאבים הכלכליים והצבאיים של האימפריה המזרחית הוקדשו לפתרון והכרעה במאבקי הכוח בין בסיליסקוס לזנון. בכך נותרה האימפריה המערבית, שהייתה מלכתחילה במצב מוחלש וסבלה מאי-יציבות, עם הצורך להתמודד לבד מול האיום של פשיטות שבטים גרמאנים. בספטמבר 476 התמרדו שכירי החרב ההרולים, הסקירים והטורקילינגים תחת הנהגתו של אחד ממפקדי הצבא, הגרמני אודואקר כנגד פלביוס אורסטס, אחד השליטים של מה שנותר מהאימפריה המערבית. אורסטס נלכד ליד פיאצ'נצה ב-28 באוגוסט 476 והוצא להורג. אודואקר התקדם לרוונה ולכד את העיר בה ישב הקיסר האחרון, רומולוס אוגוסטולוס, שהוכרח לוותר על כתרו ב-4 בספטמבר 476. מכיוון שאחר ויתורו על הכתר לא מונה קיסר אחר, ויתור זה נחשב לקיצה של האימפריה הרומית המערבית.

## קישורים חיצוניים

* 

קטגוריה:קיסרי האימפריה הביזנטית
Lovesick Girls

"**Lovesick Girls**" (בעברית: "**בנות חולות אהבה**") הוא סינגל שהוקלט על ידי להקת בנות הקיי-פופ הקוריאנית בלאקפינק, מתוך האלבום, ''The Album''. השיר יצא לאור ב-2 באוקטובר 2020, על ידי חברות התקליטים אינטרסקופ רקורדס ו-YG אנטרטיינמנט, כסינגל השלישי מתוך האלבום.

השיר יוצא לאור חודש וחצי לאחר צאת הלהיט הבינלאומי של הלהקה "Ice Cream", שיצא ביחד עם הזמרת סלינה גומז.

## רקע וכתיבה
החל מ-22 בספטמבר, חברת התקליטים של הלהקה העלתה הצצות שונות של כל אחת מהן, ברשתות החברתיות השונות. שם השיר ותאריך היציאה שלו הוכרזו ב-28 בספטמבר 2020. בכרזת הטיזר הנלווית שלו, מופיעות חברות הלהקה, כשהן נשענות זה על זה עם לוגו השיר בחלק העליון של הכרזה. בנוסף, פורסמה הצצה נוספת מהקליפ.

בין היתר, התגלה כי השיר הוא "הרצועה הראשית", מתוך האלבום בו הוא נכלל. לאחר מכן, רשימת הרצועות הרשמית של האלבום פורסמה בטוויטר.

## וידאו קליפ
לצד השיר הופץ גם וידאו קליפ נלווה שנועד לעזור בקידום ובמכירות שלו. ב-30 בספטמבר פרסמה הלהקה הצצה בת 16 שניות של השיר והקליפ בערוץ היוטיוב הרשמי שלה. למחרת, הופץ הקליפ שזכה להצלחה בינלאומית כאשר צבר בפחות מ-8 שעות למעלה מ-32 מיליון צפיות. ב-18 שעות, מונה הצפיות שלו עמד על 50,765,887 צפיות.

בסך הכול, צבר הקליפ ביממה הראשונה לצאתו למעלה מ-435 מיליון צפיות.

## מיקומי שיא

## היסטוריית יציאות לאור

## קישורים חיצוניים

* Lovesick Girls באתר בילבורד

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי בריאן לי
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
בטולגה קלטמה

**בְּטוֹלְגָה קְלַטְמָה** (במונגולית: **Халтмаагийн Баттулга**; נולד ב-3 במרץ 1963) הוא נשיא מונגוליה החמישי המכהן מאז 10 ביולי 2017, החליף את קודמו צחיאגיין אלבגדורג'.

במרץ 2019 נראה משבר החוקה המונגולית בו הצעת חוק של הנשיא בטולגה אושררה בידי החוראל הגדול ולפיו הועלה כוחם של מועצת הביטחון הלאומי לפטר שופטים, תובעים ואת ראשי מועצת האנטי-שחיתות שלטונית.

ביוני 2020 הועבר חוק בממשלה לפיו עד שנת 2025 מונגוליה תנטוש את האלפבית הקירילי ובמקומו תאמץ מחדש מבחינה רשמית את הכתב המונגולי.

בתקופתו פרצה מגפת הקורונה.

## קישורים חיצוניים

*  

## הערות שוליים

קטגוריה:נשיאי מונגוליה
קטגוריה:ג'ודוקא מונגולים
קטגוריה:פוליטיקאים מונגולים
קטגוריה:ילידי 1963
בורות הזפת בלה בריאה

**בורות הזפת בלה בריאה** (באנגלית: **La Brea Tar Pits**) היא תצורה של מאובנים משומרים בתוך פארק הנקוק הסמוך ללוס אנג'לס, קליפורניה. פארק זה מכיל מאות מאובנים של חיות שטבעו בבוץ טובעני בשכבות שונות והתמלאו בזפת ובאבק. האתר הוכרז כאתר טבע לאומי של ארצות הברית. מוזיאון פייג', הקרוי על שם החוקר ג'ורג' ס' פייג' (George C. Page) מציג את המאובנים שהשתמרו בהם ודגמי חיות שונות שנמצאו בתוכם. גם אוניברסיטת קליפורניה השקיעה הרבה בחילוץ המאובנים של האזור.

## הבורות
בורות הזפת בפארק נוצרו משכבה טבעית של שמנים כבדים מסוג גילסוניט (Gilsonite) שחלחלו מבטן כדור הארץ, והתכסו בשכבות נפט המופק מגופם של בעלי חיים. כשהנפט בא במגע עם האוויר הוא מתקשה ונדבק וכך יוצר אספלט גבישי. בורות תלולים נפוצים עד היום בפארק.

חלק מהמשקעים היו נוקשים יותר מאחרים, כך שהם יכלו ללכוד בקלות בעלי חיים שחצו אותם. השרידים המוקדמים ביותר בפארק הם בני 38,000 שנה, במהלך סוף הפליסטוקן כשרובם השתמרו בטווח של 10 עד 20 אלף שנה מהיום - במשך עידן הקרח האחרון. עד היום קיימים באתר בורות זפת טובעניים מסוכנים, אשר מגודרים מסביב.

## פאונת הבורות
בעבר התהלכו באזור קליפורניה מינים רבים של בעלי חיים, ביניהם מינים ענקיים נכחדים כמו ממותות, טיגריסים שנחרבים (המאובן הלאומי של קליפורניה), אריות אמריקאים, זאב בלהות, סוסים פרהיסטוריים, עצלני קרקע כמו המגלוניקס, דובי בולדוג ועוד. נמצאו גם יצורים קטנים יותר כמו עופות, חרקים, זרעי צמחים ועוד.

בבורות אלה יש את הריכוז הגבוה ביותר של מאובנים בתוך בורות זפת. ככל הנראה הסיבה היא שהבורות הפכו למלכודת טורפים  - נראה שפרטים שנתקעו בבורות בהם צעדו משכו אחריהם טורפים גדולים רעבים והללו נתקעו יחדיו. הנבלות עצמם משכו אוכלי נבלות שגם נתקעו בהם, כך שנוצרו שכבות רבות של בעלי חיים שנתקעו זה ליד זה בבורות, נוסף על כך שטורפים רבים כמו זאבי בלהות אולי צדו בלהקות.

בבורות נמצאה גם גולגולת אנושית בת 10,000 שנה, המכונה אשת לה-בריאה  וסימנים אפשריים לכלים שהיו במקום ואולי עזרו למלחמה בטיגריסים שנחרבים. נמצא גם כלב בית משומר מתקופה מודרנית יותר.

## קישורים חיצוניים

* 

* 

קטגוריה:ארצות הברית: מאובנים
מוריסון
קטגוריה:קליפורניה: גאולוגיה
רוברט באקלי

**רוברט ארל באקלי** (באנגלית: **Robert Earl Buckley**; נולד ב-2 במאי 1981) הוא שחקן אמריקאי, הידוע בתפקידיו בתור קירבי אטווד בסדרת הדרמה-קומית "ליפסטיק ג'ונגל" (אנ') (2008–2009), בתור קליי אוונס בדרמת הנעורים "מגרש ביתי" (2009–2012), בתור בריאן לאונרד בסדרת הדרמה העל טבעית "666 פארק אבניו" (אנ') (2012–2013), בתור מייג'ור ליליוויט בסדרת האימה "איי זומבי" (2015–2019) ובשל הופעתו בתור אוון קינקייד בסדרת הדרמה של ערוץ הולמרק "חופי צ'סאפיק" (אנ') (2021–2022).

## ביוגרפיה
באקלי נולד וגדל בעיר הפרברית קלרמונט (אנ') שבמזרח מחוז לוס אנג'לס, קליפורניה. 

הוא קיבל תואר ראשון בכלכלה מאוניברסיטת קליפורניה בסן דייגו, וסיים את לימודיו בשנת 2003. כסטודנט במכללה הופיע באקלי כמתמודד בשעשועון בהנחייתו של בוב ברקר "*The Price Is Right"*. לאחר שעבד במשך כשנה וחצי כיועץ כלכלי, הוא חזר ללוס אנג'לס כדי להמשיך בקריירת המשחק.

## קריירה
בשנת 2006 הופיע באקלי בבכורה בסדרת הטלוויזיה "בית האופנה" בתפקיד מייקל באואר. באקלי ערך אז את הופעת הבכורה שלו בסרט האימה "When a Killer Calls", שעלה למסכים בפברואר 2006. 

לאחר מכן בנת 2007, הצטרף לצוות השחקנים של טלנובלה נוספת בתפקיד מתיו ווייקפילד בסדרה "*American Heiress*". עוד בשנת 2007, שיחק בתפקיד אורח בפרק של הסדרה "הלוחשת לרוחות". 

בשנים 2008–2009, גילם את דמותו של קירבי אטווד בסדרת הדרמה הקומית של NBC "ליפסטיק ג'ונגל" (אנ').

בשנת 2008 שיחק את מדריך הגלישה קייל המילטון בסרט הטלוויזיה, "Flirting with Forty" לצד הת'ר לוקליר. לאחר מכן הוא השתתף בתפקיד ניק בקומדיית האימה "Killer Movie"', לצד קיילי קווקו, לייטון מיסטר ופול וסלי, שהוקרן לראשונה בפסטיבל הסרטים טרייבקה באפריל 2008. בשנת 2009 פורסם כי באקלי יופיע בקשת אורחים בת שני פרקים בסדרת הדרמה הקומית "Privileged" בתפקיד דייוויד בסר.

ביוני 2009 פורסם כי באקלי ישחק בסדרה "מגרש ביתי". הוא שיחק בתפקיד סוכן הספורט קליי אוונס והוא שיחק בסדרה עד לסיומה באפריל 2012. בפברואר 2010 דווח כי באקלי מתמודד על התפקיד הראשי בסרט קפטן אמריקה של אולפני מארוול, אך החלק בסופו של דבר בתפקיד זכה השחקן כריס אוונס.

בין השנים 2012–2013 שיחק באקלי בסדרת דרמת האימה קצרת הימים "666 פארק אווניו", כשהוא מגלם את המחזאי המתקשה בריאן לאונרד שעובר לבניין רדוף רוחות רעות עם אשתו.

בשנת 2013 הוא לוהק לשני פרקים בעונה השלישית של סדרת הדרמה הקומית "חשיפה לדרום". בשנה שלאחר מכן, הוא השתתף בסדרת הספין-אוף של ורוניקה מארס, "Play It Again, Dick", בהשתתפות ריאן הנסן בתפקיד הראשי. בשנת 2015 הוא החל לככב בתפקיד מייג'ור לילוויט בסדרת האימה "איי זומבי".

ביוני 2016 לוהק באקלי לסדרת האנתולוגיה של הולו, "Dimetion 404", לצד ליאה מישל וג'ואל מקהייל.

בשנת 2021, הצטרף לדמות קבועה בעונה החמישית של סדרת הדרמה "חופי צ'סאפיק" (אנ') מבית ערוץ הולמרק, בדמותו של אוון קינקייד. 

## חיים אישיים
במאי 2018, לאחר שש שנות זוגיות, התחתן באקלי עם השחקנית ג'ני ווייד (אנ'). בינואר 2022 נולד בנם הבכור. בספטמבר 2023, פרסמו השניים ברשתות החברתיות כי הם מצפים לילד שני. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:משתתפים בתוכניות מציאות אמריקאיות
קטגוריה:בוגרי אוניברסיטת קליפורניה בסן דייגו
קטגוריה:אמריקאים שנולדו ב-1981
אדוארד בנדק בורנשווילר

**אדוארד בנדק ברונשווילר** (1910–1987) היה אזרח שווייצרי שמונה על ידי הוועד הבינלאומי של הצלב האדום לנהל את מנזר פאנונהאלמה מטעמם, בחודשים האחרונים של הכיבוש הגרמני, לקראת סוף מלחמת העולם השנייה.

בתחילת שנת 1944 כתב ארכבוט קלמן קריזוסטום לוועד הבינלאומי של הצלב האדום בהצעה כי המנזר, הממוקם בצפון מערב הונגריה, יעמוד לרשות הצלב האדום. פרידריך בורן, נציג הצלב האדום בבודפשט, ניצל את ההזדמנות הזו גם כדי לסייע בהגנה על הבניינים ההיסטוריים בני 800 השנה ובמקביל לעשות בהם שימוש כדי לספק מחסה לפליטים. בורן הגיע להסכם עם ממשלת הונגריה והצבא הגרמני לפיו יש לראות את שטחי המנזר כנייטרליים מבחינה צבאית, למרות העובדה שהם נמצאים ישירות על קו ההגנה בין הצבא האדום לבין הכוחות הגרמניים .

באוקטובר 1944 מינה בורן את ברונשווילר, אזרח שווייצרי שהתגורר בבודפשט, שייקח את האחריות על המבצע מטעם ההצלב האדום. ברונשוויילר הצליח לארגן פגישה עם נציג הרייך הגרמני בהונגריה, אדמונד וויזנמאייר, בנוגע לסידורי מקלט של הפליטים שם. על פי מחקריו של אריה בן-טוב, וויזמאייר קיבל את העובדה כי ילדים יהודים יקבלו הגנה במנזר, אך עמד על כך שאחוז הפליטים היהודים לא יעלה על חצי. (אריה בן-טוב, עמ '333) https://books.google.com/books?id=AMpXMcNsFHIC&pg=PA333&lpg=PA333&dq=%22benedikt+brunschweiler%22&source=web&ots=P2dL7X5XTT&sig=8hGTmr1bb9en6ukI0lI9ElNMnEg#PPA333,M1 .

באותה תקופה, אותם יהודים הונגרים שלא נשלחו בטרנספורטים למחנות ההשמדה הוצעדו מערבה בכוח ורבים מצאו את מותם בצעדות אלה. ההוראות של בורן לברונשוויילר היו שילדים שאיבדו את הוריהם או נזקקו להגנה אחרת היו יכולים לקבל מחסה, אך חל איסור לקבל 'אישים פוליטיים', גברים וילדים מעל גיל 14. למעשה, הנזירים בפנונהלמה העלימו עין מההוראות הללו.

כשהצבא האדום התקרב לפנונלהמה, אוכלוסיית הפליטים גדלה לכ -3000 איש. בעקבות תבוסת כוחות ההגנה סביב המנזר באפריל 1945, הצבא האדום השתלט על האזור וברונשוויילר והצלב האדום גורשו מהמנזר.

בשנת 2001, במאי הונגרי, זילבשטר סיקלוסי, צילם סרט תיעודי על פרק זה שכותרתו "הטירה שלי, המקלט שלי" ("Menedéket adó váram" בהונגרית). ב־17 באוקטובר 2006 נתלה במנזר לוח זיכרון לברונשוויילר. ב־31 במרץ 2009 העניק שגריר ישראל בהונגריה פרס לראש המנזר הנוכחי, ויד ושם הכיר לאחר מותו בברונשווילר כחסיד אומות העולם על מעשיו בהגנה על הפליטים .

## הערות שוליים

קטגוריה:שווייצרים חסידי אומות העולם
קטגוריה:דפים עם תרגומים שלא נסקרו
קטגוריה:מצילים בשואה: הונגריה
קטגוריה:שווייצרים שנולדו ב-1910
קטגוריה:נפטרים ב-1987
איזידור כאודקט

**איזידור כאודקט** (בהולנדית: **Isidore Goudeket**; 1 באוגוסט 1883 – 9 ביולי 1943) היה מתעמל אולימפי יהודי-הולנדי באולימפיאדת לונדון (1908), שנספה בסוביבור. אחד מארבעת חברי נבחרת ההתעמלות ההולנדית שנרצחו ב.

## ביוגרפיה
כאודקט נולד וגדל באמסטרדם, בן למשפחה יהודית, בנם של רבקה (1856–1943) וסימון ווראדין (1854–1909). אח לז'אק (1882–1943) וליאנט (1893–1943).

באולימפיאדת לונדון (1908) סיים כאודקט ביחד עם חבריו לנבחרת בתחרות הקבוצתית במקום שביעי. בתחרות הקרב-רב אישי הוא סיים במקום 62 עם 159 נקודות. אברהם דה אוליביירה, אברהם מוק ויונס סליר חבריו לנבחרת ההתעמלות אף הם ניספו בשואה.

במסגרת תערוכה עולמית שנערכה בבריסל, בלגיה בשנת 1910, בפסטביל ההתעמלות ביחד עם נבחרת הולנד, הוא וחבריו זכו במקום הראשון בתרגיל על המתח, מקבילים וסוס וזכו בפרס של כבוד בתרגיל החופשי. בליל 14 באוגוסט פרצה שרפה גדולה באחד האולמות ועשרות אלפי אנשים החלו לנוס ויחד איתם חיות טרף שברחו מהכלובים. העיתונות הבלגית דיווה על 11 יהודים גיבורים, ביניהם כאודקט שהגנו בגופם על האנשים מפני חיות הטרף.

בשנת 1923 פרש כאודקט מתחרויות לאחר שעבר שיתוק חלקי ברגליו.

## חיים אישיים
כאודקט עבד בליטוש יהלומים. הוא התחתן בשנת 1906 עם אסתר וינינג (1886–1943). לזוג נולדו שני ילדים, אליז (1908–1974) וסימון (1910–1945). בשנת 1929 עבר עם משפחתו לאנטוורפן שבבלגיה בשל המשבר הכלכלי העולמי. עם פלישת גרמניה לבלגיה ולהולנד במאי 1940 הוא חזר עם משפחתו לאמסטרדם.
### מותו
ב-20 ביוני 1943 אסתר ואיזידור כאודקט הוצאו מדירתם וגורשו מתחנת הרכבת מוידרפורט אמסטרדם לווסטרבורק. כעבור שבועיים, ב-6 ביולי, הם גורשו לסוביבור, שם נרצחו בתאי הגזים מיד לאחר הגעתם.

סימון כאודקט בנו, שהיה כנר, התגורר באנטוורפן כבר משנת 1928. ב-3 בנובמבר 1942 הוא גורש ממכלן לאושוויץ, שם ניספה. מותו מעולם לא תועד רשמית. לאחר המלחמה קבע משרד המשפטים ההולנדי את תאריך המוות ב-1 ביוני 1945. ככל הנראה שהוא נפטר לפני 28 בפברואר 1943.

אליז בתו הייתה השורדת היחידה מהמשפחה. בעלה אדם מונטניס נפטר ב-3 באפריל 1945 בברגן-בלזן.

## הנצחה
אריק ברואר, נינו של עמנואל ברואר וכתב ספורט הוציא לאור ספר בשנת 2009 בשם *"Spartacus. De familiegeschiedenis van twee joodse olympiers"*. הספר מספר את סיפורה של קבוצת ההתעמלות ספרטקוס, שבה התעמלו ביחד איזידור כאודקט וחברו הטוב ביותר, עמנואל ברואר, ששרד את השואה בזכות היותו נשוי לאישה ארית. הספר זכה בפרס ספר הספור של השנה בהולנד.

## קישורים חיצוניים

* איזידור כאודקט, באתר Olympisch 

קטגוריה:ספורטאים יהודים הולנדים
קטגוריה:מתעמלים יהודים
קטגוריה:יהודים בשואה: הולנד
קטגוריה:אסירים במחנה וסטרבורק
קטגוריה:ספורטאים שנספו במחנה ההשמדה סוביבור
קטגוריה:משתתפי אולימפיאדת לונדון (1908)
קטגוריה:משתתפים יהודים באולימפיאדת לונדון (1908)
קטגוריה:הולנדים שנולדו ב-1883
קטגוריה:הולנדים שנפטרו ב-1943
The Outfield

**The Outfield** (בעברית **"האאוטפילד"** ובתרגום חופשי: **"שדה החוץ"**) הייתה להקת רוק אנגלית שמקורה בלונדון, אנגליה. הלהקה זכתה להצלחה באמצע שנות השמונים וזכורה בעיקר בזכות הסינגל המצליח שלה, "Your Love". הרכב הלהקה כלל את הגיטריסט ג'ון ספינקס, הסולן והבסיסט טוני לואיס והמתופף אלן ג'קמן.

הם חוו חוויה יוצאת דופן עבור להקה בריטית בכך שהם זכו להצלחה מסחרית בארצות הברית, אך מעולם לא בארץ מולדתם. הלהקה החלה להקליט באמצע שנות השמונים, והוציאה את אלבומה הראשון, *[[שחק עמוק|Play Deep]]*, בשנת 1985 באמצעות קולומביה רקורדס. האלבום הגיע למספר 9 ברשימת ''בילבורד'' 200 ואז הגיע לפלטינה משולשת בארצות הברית. סינגל הלהקה "Your Love" הגיע למספר 6 על ''לוח המודעות'' הוט 100 וכן למקום ה-7 במצעד הרוק של המיינסטרים, וזה הפך לשיר הדגל שלהם. הלהקה המשיכה להקליט ולעשות סיבוב הופעות בשנות השמונים עד תחילת שנות התשעים. בעוד באלבומים הבאים "*Bangin" ו"-Voices of Babylon"* נצפו כמה הצלחות במצעדים, הפופולריות של הקבוצה דעכה.

המתופף אלן ג'קמן עזב וכעת כצמד הם הקליטו את *"Diamond Days"* בשנת 1991. לאחר התגובה המאכזבת לאלבומם *Rockeye מ*-1992, שייצג מעבר לעבר רוק מתקדם ורוק ארנה, התפרקה הקבוצה למעשה בשנות התשעים. הם חזרו לטייל בשנת 1998, ולאחר מכן הוציאו שני אלבומים חיים דרך אתר האינטרנט שלהם, יחד עם אלבום אולפן חדש, "*Any Time Now"* בשנת 2004, שיצא מאוחר יותר מחדש בשנת 2006. בשנת 2011 הוציאה הלהקה את אלבומה האחרון, *Replay*, כאשר המתופף המקורי אלן ג'קמן הצטרף מחדש ללהקה. ספינקס נפטר בשנת 2014 ולאחריו הקבוצה התפרקה רשמית. ב־22 במרץ 2018 הודיע הזמר/בסיסט טוני לואיס על אלבום סולו בשם "*Out of the Darkness"*, אשר יצא ב־29 ביוני 2018 באמצעות מדיסון רקורדס.

## דיסקוגרפיה
* (Play deep" (1985"
* (*Bangin*'" (1987"
* (*Voices of Babylon*" (1989"
* (*Diamond Days*" (1990"
* (*Rockeye*" (1992"
* (*It Ain't Over...*" (1998"
* (*Extra Innings*" (1999"
* (*Any Time Now*" (2004"
* (*Any Time Now* (2006 version)" (2006"
* (*Replay*" (2011"

## קישורים חיצוניים

* 

## הערות שוליים

*
קטגוריה:אמני קולומביה רקורדס
קטגוריה:להקות רוק בריטיות
קטגוריה:להקות גל חדש
קטגוריה:להקות שהוקמו בשנת 1984
קטגוריה:להקות שהתפרקו בשנת 2014
ארנסטו בליס

**ארנסטו בליס** (בספרדית: **Ernesto Antonio Belis**; 1 בפברואר 1909) היה כדורגלן ארגנטינאי, ששיחק בעמדת הבלם.

במדי נבחרת ארגנטינה היה שותף במשחקה היחיד במונדיאל 1934, ההפסד 3–2 לשוודיה. בליס כבש את השער הראשון במשחק מבעיטה חופשית במרחק 25 מטרים בדקה ה-4'.

## קישורים חיצוניים

קטגוריה:כדורגלני נבחרת ארגנטינה
קטגוריה:כדורגלני מונדיאל 1934
קטגוריה:ארגנטינאים שנולדו ב-1909
סמל העיר כרמיאל

**סמל העיר כרמיאל** הוא סמלה הרשמי של העיר כרמיאל והעייריה.

## היסטוריה
הסמל אומץ ביולי 1971.
בשנת 2010, חברת שיר שפיצר וסטודיו ניימן חידשו את מיתוג העיר ועיצוב הסמל. נערך משאל בקרב תושבי העיר לבחירת הסמל ובו הוצעו 3 סמלים לבחירה. הסמל הנבחר שימש לתקופה קצרה בלבד עד שהוחלף במיתוג מחודש תחת הסלוגן "כרמיאל - לגדול ולגדל". סלוגן זה שימש עד לשנת 2014.
300px|ממוזער|מרכז|סמלילים שהוצעו לבחירת תושבי העיר, 2010

## תיאור הסמל
הסמל מורכב ממגן בעל מסגרת כחולה ושדה לבן אשר בתחתיתו הכיתוב "כרמיאל" בעברית. על גבי המגן מספר סמלים:
* **[[כלנית]]** - בצבע אדום, פרח הבר הנפוץ ביותר באזור.
* **[[השמש]]** - בצבע צהוב, מסמלת את צמיחתה והתחדשותה של העיר.
* **[[הרים]]** - בצבע ירוק, מסמלים את מיקומה הגאוגרפי של העיר בין הרי הגליל.
* **סלעים** - בצבע לבן, מסמלים את ראשיתה של העיר.

## גלריה

קובץ:CarmielLigdol.png|סמליל העיר "כרמיאל לגדול ולגדל"
קובץ:Flag of Karmiel.svg|סמל העיר בשימוש בדגלה


## קישורים חיצוניים

## הערות שוליים

כרמיאל
קטגוריה:כרמיאל: תרבות
סמל העיר בית שאן

**סמל העיר בית שאן** הוא סמל רשמי של העיר בית שאן והעייריה. הסמל הנוכחי אומץ ב-1983.

## היסטוריה
הסמל הראשון עוצב בשנת 1956, בהוראת ראש העיר אפרים דובק ונכללו בו עץ תמר, רכסי הרים, כתובת עתיקה והכתובת "זו בית שאן" בתחתית הסמל.
בשנת 1983, עודכן הסמל בהוראת מועצת העיר בראשות שלמה בן לולו על פי מדליון שהפיקה החברה הממשלתית למדליות. במדליון נכללו שני קווי מים, חלק מחומת העיר, מנורה ושופר.

## תיאור הסמל
הסמל מורכב ממגן חום ועליו חותם לבן הכולל את המרכיבים הבאים:
* **עץ התמר** - עץ שנפוץ מאוד בנוף הטבעי של עמק בית שאן בזכות האקלים החם וריבוי המעיינות. התמר הוא גם הסמל של שבט מנשה שבית שאן נמצאת בנחלתו.
* **גלים כחולים** - מסמלים את שפע המים במעיינות באזור. בסביבת בית שאן מעל ל-30 מעיינות הנובעים ממערב לעיר במפלס גבוה יותר ולכן זורמים אל העיר. בסביבה גם זורמים גן השלושה, נחל חרוד ובעבר גם נחל עמל.
* **[[מחתה]]**, **[[שופר]]** ו**[[המנורה|מנורה]]** - סמלים יהודיים שנמצאו על רצפת הפסיפס בבית הכנסת בתל אצטבה שמצפון לעיר והעידו על חיים יהודיים בעיר בתקופה הרומית ביזנטית.
* **[[תיאטרון רומי]]** - מסמל את התיאטרון הגדול שהתגלה בחפירות בית שאן העתיקה ומתוארך לסוף המאה השנייה לספירה.
* **קיר אבן** - מסמל את החומה הביזנטית שהקיפה את העיר ואת חומת העיר שמוזכרת בספר שמואל במלחמה בין הפלשתים לישראלים בהנהגת שאול המלך. במלחמה זו נפלו שאול ובניו וגופותיהם נתלו על החומה. בתקופה הביזנטית נבנתה חומה שהקיפה את העיר ובה 6 שערים.
* **הרים** - מסמלים את הנוף הנשקף מהעיר ומעמק בית שאן – הרי הגלעד במזרח, הרי הגלבוע במערב ורמות יששכר מצפון. השופט גדעון נלחם במדיינים שפשטו על העמק.

בשולי המטבע שתי כתובות, בחלקו העליון כתובת בעברית עתיקה מברכת משה ליוסף, ממנו יצא שבט מנשה:

ובחלקו הכתובת "זו בית שאן", מוטו הסמל, שלקוח מספר המדרשים בראשית רבה, שנכתב במדרש על ברכת משה מספר דברים. ברכה זו נאמרה גם בספר בראשית.

משמעות הסמל מתמקד בייצוג הן את העבר, המיוצד בתיאטרון הרומי, בקיר האבן ובסמלים היהודיים, והן את ההווה, המיוצדים בגלים הכחולים, ההרים ועץ התמר.

## סמליל
סמליל העיר מציג את שמה של העיר בעברית, ומעליו שלוש קשתות של סמלים בצבעים כתום, ירוק וכחול, ומסמלים את המים הרבים ושפע הירוק שמסביב לעיר, הכתום מסמל את התעשייה והקשתות מסמלות את האמפתיאטרון הידוע בעתיקות העיר.
## שימוש
סמל העיר מונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר.
## ראו גם
* דגל בית שאן

## הערות שוליים

בית שאן
קטגוריה:בית שאן
לידיה פורסון

**לידיה פורסון** (באנגלית: **Lydia Forson**; נולדה ב-24 באוקטובר 1984) היא שחקנית, כותבת, ומפיקה גנאית. ב-2010 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע.

## ביוגרפיה
פורסון נולדה ב-24 באוקטובר 1984 במנקסים, גאנה. היא התחילה את לימודיה בארצות הברית, בבית הספר היסודי ווילמור במדינת קנטקי. בגיל 9, היא חזרה עם משפחתה לגאנה והמשיכה את לימודיה בבית הספר הבינלאומי באקוסומבו. היא השלימה את לימודיה התיכוניים בבית ספר תיכון סיינט לואיס בקומאסי. פורסון קיבלה תואר ראשון באנגלית ובמדעי המידע מאוניברסיטת גאנה שבאקרה.

## קריירה
קריירת המשחק של פורסון התחילה בשנת 2005 עם תפקיד קמאו בסרט "Hotel St. James". לאחר מכן שיחקה בסרטים "Run Baby Run (2006) ו-"Different Shades of Blue (2007)", בנוסף להשתתפות בסדרת הריאלטי "Next Movie Star" בניגריה. היא חזרה לקולנוע בסרט "Scorned" בעזרת שירלי פרימפונג-מנסו, המנכ"לית של הפקות ספארו, שעבדה ביחד איתה על "Different Shades of Blue". בשנת 2009, פורסון כיכבה בסרט זוכה הפרסים "The Perfect Picture" של פרימפונג-מנסו. תפקיד זה הביא למועמדות לפרסי האקדמיה האפריקאית לקולנוע בקטגוריית השחקנית המבטיחה ביותר. בשנת 2010 היא זכתה בפרסי האקדמיה האפריקאית לקולנוע בקטגוריית השחקנית הטובה ביותר. היא כיכבה גם בסרטים "A Sting in a Tale", "Phone Swap", "Masquerades", "Keteke", ו-"Sidechic Gang".
בשנת 2014, פורסון כתבה והפיקה את הסרט "A Letter From Adam".
בשנת 2015, פורסון הייתה מועמדת לפרסי הקולנוע של אקדמיית גולדן אייקונס בקטגוריית הביצוע הקומי הטוב ביותר, מועמדת לפרסי הקהל לקולנוע "אפריקה מג'יק" בקטגוריות השחקנית הטובה ביותר בקומדיה ותסריט הקומדיה הטוב ביותר, ומועמדת לפרסי הבידור של ניגריה בקטגוריית שחקנית השנה (אפריקה). בשנת 2017, פורסון הייתה מועמדת לפרסי האקדמיה האפריקאית לקולנוע בקטגוריית השחקנית הטובה ביותר, אך הפסידה לשחקנית ורו טשאנדה ביה. בשנת 2018, היא זכתה בפרס שחקנית המשנה הטובה ביותר בפרסי הקהל לקולנוע "אפריקה מג'יק". באוקטובר 2020, פורסון מונתה כמועמדת לפרס בחירת הקהל של .

## פילמוגרפיה
* Hotel St. James (2005) – הופעת קמאו
* Run Baby Run (2006)
* Different Shades of Blue (2007)
* The Next Movie Star (2007)
* Scorned (2008)
* The Perfect Picture (2009)
* A Sting in a Tale (2009)
* Masquerades (2011)
* Phone Swap (2012)
* Kamara's Tree (2013)
* Scandal (2013)
* A Letter From Adam (2014) – כותבת ומפיקה
* Isoken (2017)
* Keteke (2017)
* Sidechic Gang (2018)

## פרסים
* 2009 – מועמדת לפרסי האקדמיה האפריקאית לקולנוע בקטגוריית השחקנית המבטיחה ביותר.
* 2010 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.
* 2012 – זכייה בפרסי הקולנוע של גאנה בקטגוריית התסריט הטוב ביותר.
* 2015 – מועמדת לפרסי הקולנוע של אקדמיית גולדן אייקונס בקטגוריית הביצוע הקומי הטוב ביותר.
* 2015 – מועמדת לפרסי הקהל לקולנוע "אפריקה מג'יק" בקטגוריית השחקנית הטובה ביותר בקומדיה.
* 2015 – מועמדת לפרסי הקהל לקולנוע "אפריקה מג'יק" בקטגוריית תסריט הקומדיה הטוב ביותר.
* 2015 – מועמדת לפרסי הבידור של ניגריה בקטגוריית שחקנית השנה (אפריקה).
* 2017 – מועמדת לפרסי האקדמיה האפריקאית לקולנוע בקטגוריית השחקנית הטובה ביותר.
* 2018 – זכייה בפרסי הקהל לקולנוע "אפריקה מג'יק" בקטגוריית שחקנית המשנה הטובה ביותר.
* 2020 – מועמדת לפרס בחירת הקהל.

## קישורים חיצוניים

## הערות שוליים

קטגוריה:מפיקות קולנוע גנאיות
קטגוריה:שחקניות קולנוע וטלוויזיה גנאיות
קטגוריה:ילידות 1984
קטגוריה:גנאים שנולדו ב-1984
תנטותריסטס

**תנטותריסטס** (שם מדעי: *Thanatotheristes*; מיוונית: Θάνατος (Thánatos) - מוות, θεριστής (theristḗs) - קוצר) הוא סוג דינוזאור טורף ממשפחת הטירנוזאוריים שחי באמריקה הצפונית בתור הקמפן שבקרטיקון לפני 80.1 עד 79.5 מיליון שנה מזמננו. המאובנים של התנטותריסטס התגלו בתצורת פורמוסט  שבאלברטה, קנדה לצד פאונה של דינוזאורים כמו הקסנוצרטופס והקולפיוצפל (*Colepiocephale*). הדינוזאור סווג ב-2020 בידי החוקר ג'ארד ווריס (Jared Voris) וצוותו. הסוג כולל מין יחיד - *Thanatotheristes degrootorum*.

דינוזאור זה נחשב במשך זמן רב לדספלטוזאורוס, החי באזור, אך מאובניו היו מוצקים יותר, בעלי חוליות מעוגלות יותר וצורת השיניים הייתה מעט שונה. הוא היה בעל לסת באורך 800 מילימטרים והגיע לאורך של 8 מטרים בקירוב, בהתבסס על הממצאים והיה טורף-על באזור חיותו.

החוקרים רואים בו קרוב של הליתרונקס והטראטופונאוס ומבין הקדומים והפרימיטיביים בקבוצתו.

## קישורים חיצוניים

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2020
סמל העיר יקנעם עילית

**סמל העיר יקנעם עילית**, סמלה של העיר יקנעם עילית והעירייה, אומץ ב-28 בדצמבר 1961.

## תיאור הסמל
הסמל מורכב ממגן בעל מסגרת ירוקה ושדה בצבע ירוק בהיר אשר בתחתיתו הכיתוב "עיריית יקנעם" בעברית ובאנגלית. על גבי המגן מספר סמלים:
* **[[ורד]]** - הנמצא בראש הסמל, מסמל את "פריחתה" של העיר ממעברה בשנות ה-50 ועד לעיר גדולה. בנוסף מסמל את היותה של יקנעם "ורד העמקים". הורד הוא בצבכעי אדום וירוק.
* **[[בית מגורים]]** - בצבעי אדום וירוק, מסמל את תנופת הבניה בעיר ואת "ההקפדה על בניה איכותית".
* **שלושה מבני תעשייה** מאויירים בירוק, מסמלים את שלושת פארקי התעשייה בעיר ואת היותה "עיר הייטק מובילה".

הסמל נועד לבטא את התפתחותה של העיר והבנייה הרבה בה, כולל מבני המגורים ופארקי התעשייה. הצבע השולט בסמל, ירוק, מסמל את יקנעם כעיר ירוקה.

## היסטוריה
סמלה הקודם של העיר היה בשימוש עוד כשהוכרה כמועצה מקומית. הסמל כלל איור של מבנה צעשיה ובית מגורים צמודים על רקע הרים, מבין המבנים עבר שביל שירד לתחתית הסמל שם היו שני קווים בצורת גל, המסמלים את נחל קישון. בנוסף בראש הסמל הופיע ״ורד העמקים״ שמופיע גם בסמל הנוכחי. הסמל הופיע לרוב על רקע כחול, כשקווי הציוד בו מופיעים בירוק ולבן. הסמל אומץ ב-28 בדצמבר 1961. עם הפיכתה לעיר שונה סמל העיר.

## ראו גם
*דגל העיר יקנעם עילית

## קישורים חיצוניים

*סמל העיר, באתר עיריית יקנעם עילית

## הערות שוליים

יקנעם עילית
קטגוריה:יקנעם עילית